CELEX: 62009TN0356
Language: fi
Date: 2009-09-16 00:00:00
Title: Asia T-356/09: Kanne 16.9.2009 — komissio v. Association Fédération Club B2A

7.11.2009   
            
            
               FI
            
            
               Euroopan unionin virallinen lehti
            
            
               C 267/78
            
         Kanne 16.9.2009 — komissio v. Association Fédération Club B2A
   (Asia T-356/09)
   2009/C 267/139
   Oikeudenkäyntikieli: ranska
   
      Asianosaiset
   
   
      Kantaja: Euroopan yhteisöjen komissio (asiamiehet: A.-M. Rouchaud-Joët ja N. Bambara, avustajanaan asianajaja E. Bouttier)
   
      Vastaaja: Association Fédération Club B2A (Étupes, Ranska)
   
      Vaatimukset
   
   
               —
            
            
               Vastaaja, jota edustaa sen puheenjohtaja, on velvoitettava suorittamaan kantajalle — – euron määrä — –, joka vastaa 62 500 euron suuruista pääomaa ja — – suuruista määrä — – erääntyneitä viivästyskorkoja.
            
         
               —
            
            
               Vastaaja on velvoitettava suorittamaan 7 000 euroa korvauksena niistä kuluista, joita Euroopan yhteisöjen komissiolle on aiheutunut saatavansa perimisestä.
            
         
               —
            
            
               Vastaaja on velvoitettava korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Euroopan yhteisö, jota komissio edustaa, on tehnyt vastaajan kanssa tukisopimuksen, joka koskee hanketta, nimeltä ”création et animation d’une fédération Grand Est de réseaux régionaux de Business Angels”. Tämä hanke, jonka puitteissa komissio maksoi vastaajalle ennakkomaksuna 62 500 euroa, päättyi 30.9.2002.
   Vastaaja on sitoutunut sopimuksessa muun muassa toimittamaan loppuraportin. Vastaajan toimitettua puutteellisen loppuraportin komissio vaati sitä toimittamaan suunnitelmien mukaisen raportin. Vastaaja ei vastannut tähän vaatimukseen eikä myöskään useisiin tätä koskeviin kirjeisiin, minkä jälkeen komissio osoitti sille ensin veloitusilmoituksen ja sen jälkeen 62 500 euron suuruisen maksumääräyksen.
   Koska tätä saatavaa ei ole maksettu, komissio vaatii, että vastaaja velvoitetaan suorittamaan erääntynyt määrä ja korvaamaan vahinko, jota komissiolle on aiheutunut niiden kulujen johdosta, joita sille on syntynyt tämän saatavan perimiseksi. Vaatimustensa tueksi komissio esittää, että vastaaja ei ole noudattanut sopimuksen mukaisia velvoitteitaan, koska se ei ole jättänyt täydellistä loppuraporttia, ja että komission maksama 62 500 euron määrä oli ennakkomaksu loppuraportin hyväksymiseen saakka.